রাজ্য পুলিশে কনস্টেবল পদে পরীক্ষা কেন্দ্রে মোবাইল ডিভাইস সহ আটক ৬

নদিয়া: রবিবার রাজ্যজুড়ে শুরু হয়েছে পশ্চিমবঙ্গ পুলিশের কনস্টেবল পদের লিখিত পরীক্ষা। সকাল থেকেই প্রতিটি কেন্দ্রেই কড়া নিরাপত্তার মধ্য দিয়ে পরীক্ষা প্রক্রিয়া শুরু হয়। আর সেই কঠোর নজরদারির মধ্যেই তেহট্ট ও পলাশীপাড়া মহকুমার বিভিন্ন কেন্দ্র থেকে মোট পাঁচজন পরীক্ষার্থীকে মোবাইল ডিভাইস সহ আটক করেছে পুলিশ।

পুলিশ সূত্রে জানা গিয়েছে, তেহট্টের জিৎপুর উচ্চ বিদ্যালয়ে দুই পরীক্ষার্থী, তেহট্ট উচ্চ বিদ্যালয়ের এক পরীক্ষার্থী এবং বেতাই উচ্চ বিদ্যালয় পরীক্ষা কেন্দ্রে আরও একজনকে মোবাইল ডিভাইস সহ পরীক্ষাকেন্দ্রে প্রবেশের সময় ধরা হয়। এছাড়াও গোপীনাথপুর নেতাজী বিদ্যাপীঠে দুই পরীক্ষার্থী একইভাবে আটক হয়েছে। পরীক্ষাকেন্দ্রে কীভাবে তারা ফোন নিয়ে প্রবেশ করল তা নিয়ে উঠছে একাধিক প্রশ্ন। গোটা ঘটনার তদন্ত করছে পুলিশ।

আরও পড়ুন: পুরনো বিজ্ঞপ্তি প্রকাশ! অপপ্রচার চালাচ্ছে বিজেপি, কড়া আক্রমণ অভিষেকের

অভিযোগ, পরীক্ষার্থীরা গোপনে মোবাইল ডিভাইস নিয়ে হলে প্রবেশের চেষ্টা করছিলেন। নিরাপত্তার অংশ হিসেবে কেন্দ্রে প্রবেশের আগে তল্লাশি চলাকালীন তাদের আটক করা হয়। পরে জিজ্ঞাসাবাদের জন্য সকলকে থানায় নিয়ে যায় পুলিশ। কিন্তু এখন একটাই প্রশ্ন, কীভাবে পরীক্ষার্থীরা মোবাইল নিয়ে পরীক্ষা কেন্দ্রের ভিতরে প্রবেশ করল ? যদিও, তাদের জিজ্ঞাসাবাদ করে সেই প্রশ্নের উত্তর খুঁজছে পুলিশ।